Do What U Want

"Do What U Want" (בעברית: "עשה מה שאתה רוצה") הוא הסינגל השני של זמרת הפופ האמריקאית ליידי גאגא בהשתתפות הזמר האמריקאי אר. קלי מתוך אלבום האולפן השלישי שלה, Artpop. השיר יצא לאור ב-21 באוקטובר 2013, ונכתב על ידי גאגא, די ג'יי שאדו, מרטין ברסו, וויליאם גריגאצ'ין. די ג'יי שאדו הציע לגאגא את הרעיון לשיר כבר כשנתיים לפני יציאתו. הפקתו הושלמה בשנת 2013 ולאחר זמן קצר, קלי הצטרף לשיר. ביציאתו של השיר, הוא קיבל ביקורות חמות מהמעריצים והמבקרים כך שיצא כסינגל רשמי מהאלבום לאחר ש-"Venus" היה אמור לצאת במקומו. השיר מורכב מזא'נרים של סינת'פופ, אלקטרופופ ו-R&B שמציגים סגנון של שנות ה-80 ומסלול אינסטרומנטלי אלקטרוני. מילולית, השיר מציג נושאים של כניעה מינית, כאשר גאגא מספרת למאזינים כי מחשבותיה, חלומותיה, ורגשותיה הם שלה, לא משנה מה היא עושה עם גופה. המבקרים שיבחו את הפשטות של השיר, ההפקה, וההצלחה המסחרית. הכריכה עבור "Do What U Want" מראה צילום מקרוב של ישבנה של גאגא בחוטיני פרחוני, שצולמה על ידי טרי ריצ'רדסון, שגם ביים את הקליפ לשיר. הקליפ שתוכנן להשתחרר באמצעות ביטורנט בדצמבר 2013, בוטל בשל נסיבות לא ידועות. "Do What U Want" נחל הצלחה רבה במצעדים ברחבי העולם והגיע למקום הראשון בהונגריה, יוון, לבנון, ונכנס לעשירייה הפותחת באירלנד, אוסטריה, אירופה, בולגריה, בריטניה, ישראל, קנדה, ועוד. בארצות הברית מכר מעל ל-1.2 מיליון עותקים והגיע לתואר פלטינה כמו גם באיטליה, מקסיקו, ושוודיה. לקידומו של השיר גאגא הופיעה עימו בטקס פרסי המוזיקה האמריקאית של 2013, בתוכנית המציאות אמריקן איידול, The X Factor, ובתוכנית האירוח של אלן דג'נרס. לשיר גם הוצאו מספר רמיקסים הכוללים את הזמרים כריסטינה אגילרה וריק רוס. ב-11 בינואר 2019, בעקבות החשדות בפדופיליה כנגד אר. קלי, הצהירה גאגא באינסטגרם כי השיר יוסר מכל שרתי המוזיקה ויוסר מן האלבום Artpop. ב-26 בנובמבר 2013 הודיעה חברת התקליטים "אינטרסקופ רקורדס" כי הקליפ לשיר מתוכנן לצאת לאור במהלך חודש דצמבר, אך הקליפ לא יצא בחודש זה. גאגא הודיעה לאחר מכן, דרך הרשת החברתית שלה "Little Monsters", כי הוצאת הקליפ נדחתה מכיוון שתכנון הקליפ וצילומו נמשכו שבוע אחד בלבד, בעוד היא העדיפה לתכנן את הקליפ במשך זמן רב יותר, בשל היצירתיות שלה. הקליפ לא יצא לאור למרות הוצאת הקליפ לסינגל הבא של גאגא "G.U.Y." במרץ 2014. ב-19 ביוני 2014 פרסם האתר "TMZ" קטעים מהקליפ לשיר הכוללים תוכן מיני. לפי "TMZ", הוצאת הקליפ בוטלה מחשש לביקורות שליליות בשל המשפט האחרון של אר. קלי, בקשר לפורנוגרפיה של ילדים, וכמו כן בשל טענות של מספר דוגמניות שעבדו בעבר עם טרי ריצ'רדסון, שצילם את הקליפ, שטענו כי ריצ'רדסון הטריד אותן מינית. מידע על היצירה "Do What U Want" באתר מיוזיק בריינז מידע על הסינגל "Do What U Want" באתר מיוזיק בריינז סרטון השיר "Do What U Want" באתר יוטיוב P!nk Receives President’s Award at 63rd Annual BMI Pop Awards, BMI.com, ‏2015-05-13 (באנגלית) מידע על Do What U Want, באתר המצעד האוסטרי, ארכיון מידע על Do What U Want, באתר המצעד האיטלקי, ארכיון מידע על Do What U Want, באתר המצעד הגרמני מידע על Do What U Want, באתר מצעד דנמרק מידע על Do What U Want, באתר המצעד הנורווגי מידע על Do What U Want, באתר המצעד של ניו זילנד מידע על Do What U Want, באתר המצעד הספרדי מידע על Do What U Want, באתר המצעד הפורטוגזי, ארכיון מידע על Do What U Want, באתר המצעד הפיני מידע על Do What U Want, באתר המצעד הצרפתי, ארכיון מידע על Do What U Want, באתר המצעד השוודי Certificazioni - FIMI, www.fimi.it (באיטלקית) Gold & Platinum, RIAA (באנגלית) "Ask Billboard: Lady Gaga's Top-Selling Songs & Albums". Billboard. נבדק ב-2017-10-15. www.bpi.co.uk "Lady Gaga's biggest songs and albums in the UK revealed" (באנגלית). נבדק ב-2017-10-15. BVMI | Datenbank, www.musikindustrie.de Wayback Machine, web.archive.org, ‏2014-07-15 AMPROFON, amprofon.com.mx Gold/Platinum, Music Canada (באנגלית) (ארכיון) Sverigetopplistan - Sveriges Officiella Topplista, www.sverigetopplistan.se Lady Gaga | JWT $52m/20 shows | Receipts |, ATRL (באנגלית)